**Namena sredstava za ostvarivanje javnog interesa**

Konkurs za sufinansiranje projekata za ostvarivanje javnog interesa u oblasti javnog informisanja na teritoriji Grada Niša u 2016. godini (u daljem tekstu: Konkurs) se raspisuje za sufinansiranje projekta proizvodnje medijskih sadržaja na teritoriji Grada Niša.

Sredstva se odobravaju za realizaciju projekata uvođenja, poboljšanja ili proširenja programskih sadržaja u novinama i elektronskim medijima koji se distribuiraju ili emituju na teritoriji Grada Niša, a od posebnog su značaja za javno informisanje građana, uključujući i internet stranice upisane u registar medija, sa ciljem da mediji budu sredstvo informisanja, edukacije, dijaloga i participacije građana u ostvarivanju prioriteta definisanih strateškim dokumentima, i to :

1. Medijski sadržaji koji doprinose afirmaciji interaktivnog učešća građana u poboljšanju rada lokalne samouprave; sa akcentom na projektovanje i trošenje para poreskih obveznika (budžet Grada Niša)
2. Medijski sadržaji značajni za privredni razvoj i stvaranje povoljnog privrednog ambijenta na teritoriji Grada Niša; sa akcentom na istraživačko i analitičko novinarstvo koje će se baviti profilom investitora, istorijom njihovih ulaganja u Srbiji i regionu, kao i potencijalima za stvaran doprinos za napredak lokalne zajednice.
3. Informativno-obrazovni medijski sadržaji o procesu EU integracija Srbije
4. Medijski sadržaji iz oblasti obrazovanja i nauke koji afirmišu rad obrazovnih i naučnih institucija na teritoriji Grada Niša, kao i istaknutih pojedinaca;
5. Medijski sadržaji u oblasti kulture i očuvanja kulturnog nasleđa Grada Niša
6. Medijski sadržaji namenjeni mladima, koji promovišu stručna i naučna dostignuća, zdrav način života, nenasilje i značaj sporta na teritoriji Grada Niša;
7. Medijski dokumentarno-obrazovni sadržaji u domenu ljudskih prava i sloboda;
8. Medijski sadržaji koji afirmišu osnovna prava potrošača, pre svega pravo na zaštitu zdravlja, bezbednosti i imovinskih interesa i stara se da se oni sprovode u skladu sa regulativom;
9. Specijalizovani medijski sadržaji edukativnog tipa iz oblasti poljoprivrede i ruralnog razvoja na teritoriji seoskog područja Grada Niša sa primerima dobre i loše prakse;
10. Specijalizovani medijski sadržaji edukativnog tipa iz oblasti borbe protiv korupcije, kao i istraživački medijski programi u oblasti borbe protiv korupcije;
11. Medijski sadržaji značajni za očuvanje identiteta nacionalnih manjina koje žive na teritoriji Grada Niša i negovanje multietničnosti i verske tolerancije u lokalnoj zajednici;
12. Medijski sadržaji značajni za inkluziju osoba sa invaliditetom na teritoriji Grada Niša;
13. Medijski sadržaji posvećeni energetici, komunalnim temama, kao i promovisanju energetske efikasnosti i primera dobre prakse na teritoriji Grada Niša; sa akcentom na: a) korišćenju obnovljivih izvora energije (geotermalni izvori, energija sunca itd.) b) korišćenju modernih tehnologija u izgradnji i opremanju stanova
14. Medijski sadržaji iz oblasti održivog razvoja i zaštite životne sredine, sa akcentom na upravljanje otpadom (komunalni, medicinski, opasni otpad i otpadne vode), kao i edukativni programi i promocija korišćenja i zaštite prirodnih resursa Niša i okoline;
15. Informativno-obrazovni medijski sadržaji iz oblasti bezbednosti i unapređenja stanja bezbednosti na teritoriji Grada Niša.
16. Medijski sadržaji u oblasti ostvarivanja prava na rad građana na teritoriji Grada Niša (sadržaji o preduzetništvu, zapošljavanju, traženim obrazovnim profilima – tržištu radne snage, inovacijama i programima u oblasti zapošljavanja i realizacija akcionog plana zapošljavanja Grada Niša);